แนวทางการจัดการเรียนการสอนในโรงเรียนมาตรฐานสากล

(WORLD-CLASS STANDARD SCHOOL)

ระดับชั้นมัธยมศึกษาตอนปลาย โรงเรียนดัดดรุณี

สาระ การศึกษาค้นคว้าด้วยตนเอง (Independent Study : IS)

รายวิชา I30201 การศึกษาและสร้างองค์ความรู้ ( Research and Knowledge Formation) 1.0 หน่วย

รายวิชา I30202 การสื่อสารและการนำเสนอ (Communication and Presentation) 1.0 หน่วย

กิจกรรมพัฒนาผู้เรียน กิจกรรมเพื่อสังคมและสาธารณประโยชน์ 20 ชั่วโมง

คำอธิบายรายวิชา

รายวิชา I30202 การสื่อสารและการนำเสนอ (Communication and Presentation) 1.0 หน่วย

ศึกษา เรียบเรียง และถ่ายทอดความคิดอย่างสร้างสรรค์ จากรายวิชาเพิ่มเติม การศึกษาค้นคว้าและสร้างองค์ความรู้ ( Research and Knowledge Formation) เกี่ยวกับสถานการณ์ปัจจุบันและสังคมโลก โดยเขียนโครงร่าง บทนำ เนื้อเรื่อง สรุป ในรูปของรายงานเชิงวิชาการเป็นภาษาไทยเป็นความยาว จำนวน 4,000 คำ หรือเป็นภาษาอังกฤษ ความยาว 2,000 คำ มีการอ้างอิงแหล่งความรู้ที่เชื่อถือได้อย่างหลากหลาย ทั้งในประเทศ และต่างประเทศ เรียบเรียงและถ่ายทอดสื่อสาร นำเสนอความคิดอย่างชัดเจน เป็นระบบ มีการนำเสนอในรูปแบบเดี่ยว (Oral Individual Presentation) หรือกลุ่ม (Oral Panel Presentation) โดยใช้สื่อเทคโนโลยีที่หลากหลาย และมีการเผยแพร่ผลงานสู่สาธารณะ เพื่อให้เกิดทักษะ ในการเขียนรายงานเชิงวิชาการ และทักษะการสื่อสารที่มีประสิทธิภาพ เห็นประโยชน์และคุณค่าในการสร้างสรรค์งานและถ่ายทอดสิ่งที่เรียนรู้ให้เป็นประโยชน์แก่สาธารณะ

ผลการเรียนรู้

1. วางโครงร่างการเขียนตามหลักเกณฑ์ องค์ประกอบและวิธีการเขียนโครงร่าง
2. เขียนรายงานการศึกษาค้นคว้าเชิงวิชาการภาษาไทย ความยาว 4,000 คำ หรือภาษาอังกฤษ2,000 คำ
3. นำเสนอข้อค้นพบ ข้อสรุปจากประเด็นที่เลือกในรูปแบบเดี่ยว(Oral Individual Presentation) หรือกลุ่ม (Oral Panel Presentation) โดยใช้สื่อเทคโนโลยีที่หลากหลาย
4. เผยแพร่ผลงานสู่สาธารณะ โดยใช้การสนทนา / วิพากษ์ผ่านสื่ออิเล็กทรอนิกส์
5. เห็นประโยชน์และคุณค่าในการสร้างสรรค์งานและถ่ายทอดสิ่งที่เรียนรู้ให้เป็นประโยชน์ แก่สาธารณะ

โครงสร้างรายวิชา การสื่อสารและการนำเสนอ (Communication and Presentation)

รหัสวิชา I30202 ระดับมัธยมศึกษาตอนต้น เวลา 40 ชั่วโมง 1.0 หน่วย

|  |  |  |  |  |  |
| --- | --- | --- | --- | --- | --- |
| หน่วยที่ | ชื่อหน่วยการเรียนรู้ | ผลการเรียนรู้ | สาระสำคัญ | เวลา | คะแนน |
| 1 | หลักการเขียนงานเชิงวิชาการ | 1. วางโครงร่างการเขียนตามหลักเกณฑ์ องค์ประกอบและวิธีการเขียนโครงร่าง 2. เขียนรายงานการศึกษาค้นคว้าเชิงวิชาการภาษาไทย ความยาว 4,000 คำ หรือภาษาอังกฤษ 2,000 คำ | -ความรู้เบื้องต้นเกี่ยวกับการเขียนโครงร่าง  -หลักเกณฑ์ องค์ประกอบและวิธีการเขียนโครงร่าง  -การเขียนรายงานการศึกษาค้นคว้าเชิงวิชาการภาษาไทย | 20 | 30 |
| 2 | ICT กับการนำเสนอ | 1. นำเสนอข้อค้นพบ ข้อสรุปจากประเด็นที่เลือกในรูปแบบเดี่ยว(Oral Individual Presentation) หรือกลุ่ม (Oral Panel Presentation) โดยใช้สื่อเทคโนโลยีที่หลากหลาย | -การเลือกรูปแบบและสื่อประกอบการนำเสนอผลงาน | 14 | 40 |

|  |  |  |  |  |  |
| --- | --- | --- | --- | --- | --- |
| หน่วยที่ | ชื่อหน่วยการเรียนรู้ | ผลการเรียนรู้ | สาระสำคัญ | เวลา | คะแนน |
| 3 | การเขียนและนำเสนอ | 1. เผยแพร่ผลงานสู่สาธารณะ โดยใช้การสนทนา / วิพากษ์ผ่านสื่ออิเล็กทรอนิกส์ 2. เห็นประโยชน์และคุณค่าในการสร้างสรรค์งานและถ่ายทอดสิ่งที่เรียนรู้ให้เป็นประโยชน์ แก่สาธารณะ | การนำเสนอผลงานสู่สาธารณะ | 6 | 30 |
|  |  | รวม | | 40 | 100 |

ระดับคุณภาพการประเมินผล

|  |  |  |  |  |
| --- | --- | --- | --- | --- |
| ประเด็นการประเมิน | ระดับคุณภาพ | | | |
| ดีมาก (4) | ดี (3) | พอใช้ (2) | ปรับปรุง (1) |
| 1.การเขียนรายงานเชิงวิชาการ | 1.เรียบเรียงและถ่ายทอดความคิดจากการศึกษา ค้นคว้าได้อย่างสร้างสรรค์และเป็นระบบ  2.เขียนรายงานการศึกษาค้นคว้าเชิงวิชาการเป็นภาษาไทย ความยาว 4,000 คำ หรือภาษาอังกฤษ2,000 คำ โดยอ้างอิงแหล่งความรู้ที่เชื่อถือได้ทั้งในและต่างประเทศ | 1.เรียบเรียงและถ่ายทอดความคิดจากการศึกษา ค้นคว้าได้อย่างชัดเจนและเป็นระบบ  2.เขียนรายงานการศึกษาค้นคว้าเชิงวิชาการเป็นภาษาไทย ความยาว 4,000 คำ หรือภาษาอังกฤษ2,000 คำ โดยอ้างอิงแหล่งความรู้ที่เชื่อถือได้ทั้งในหรือต่างประเทศ | 1.เรียบเรียงและถ่ายทอดความคิดจากการศึกษา ค้นคว้าได้อย่างชัดเจน  2.เขียนรายงานการศึกษาค้นคว้าเชิงวิชาการเป็นภาษาไทย ความยาว 4,000 คำ หรือภาษาอังกฤษ2,000 คำ โดยอ้างอิงแหล่งความรู้ที่เชื่อถือได้ | 1.เรียบเรียงและถ่ายทอดความคิดจากการศึกษา ค้นคว้าได้  2.เขียนรายงานการศึกษาค้นคว้าเชิงวิชาการเป็นภาษาไทย ความยาวประมาณ 4,000 คำ โดยอ้างอิงแหล่งความรู้ที่เชื่อถือได้ |

|  |  |  |  |  |
| --- | --- | --- | --- | --- |
| ประเด็นการประเมิน | ระดับคุณภาพ | | | |
| ดีมาก (4) | ดี (3) | พอใช้ (2) | ปรับปรุง (1) |
| 2. ICT กับการนำเสนอ | 1.นำเสนอผลการศึกษาค้นคว้าในรูปแบบเดี่ยวและกลุ่ม เป็นภาษาไทยและภาษาอังกฤษโดยใช้สื่อที่หลากหลายอย่างเหมาะสม | 1.นำเสนอผลการศึกษาค้นคว้าในรูปแบบเดี่ยวและกลุ่ม เป็นภาษาไทยและภาษาอังกฤษโดยใช้สื่อที่หลากหลาย | 1.นำเสนอผลการศึกษาค้นคว้าในรูปแบบเดี่ยวและกลุ่ม เป็นภาษาไทยและภาษาอังกฤษโดยใช้สื่อประกอบ | 1.นำเสนอผลการศึกษาค้นคว้าในรูปแบบเดี่ยวและกลุ่มเป็นภาษาไทย |

|  |  |  |  |  |
| --- | --- | --- | --- | --- |
| ประเด็นการประเมิน | ระดับคุณภาพ | | | |
| ดีมาก (4) | ดี (3) | พอใช้ (2) | ปรับปรุง (1) |
| 3. การเผยแพร่ผลงานสู่สาธารณะ | 1.การเผยแพร่ผลงาน ใช้การสนทนาและวิพากษ์ ผ่านสื่อ อิเล็กทรอนิกส์ มากกว่า 2 ช่องทาง สู่สาธารณะ | 1.การเผยแพร่ผลงานใช้การสนทนาและวิพากษ์ ผ่านสื่อ อิเล็กทรอนิกส์ 2 ช่องทาง สู่สาธารณะ | 1.การเผยแพร่ผลงานใช้การสนทนาและวิพากษ์ ผ่านสื่อ อิเล็กทรอนิกส์ 1 ช่องทาง สู่สาธารณะ | 1.ไม่มีการเผยแพร่ผลงาน สู่สาธารณะ |

การคิดคะแนนจากระดับคุณภาพ

|  |  |  |  |
| --- | --- | --- | --- |
| ระดับคุณภาพ | คะแนนที่ได้ | | |
| คะแนนเต็ม 20 | คะแนนเต็ม 30 | คะแนนเต็ม 40 |
| ดีมาก (4) | 17-20 | 25-30 | 34-40 |
| ดี (3) | 14-16 | 20-24 | 26-33 |
| พอใช้ (2) | 10-13 | 15-19 | 20-25 |
| ปรับปรุง (1) | ต่ำกว่า 10 | ต่ำกว่า 15 | ต่ำกว่า 20 |

แนวทางการวัดและประเมินผล

รายวิชา การสื่อสารและการนำเสนอ (Communication and Presentation)

รหัสวิชา I30202 ระดับมัธยมศึกษาตอนต้น เวลา 40 ชั่วโมง 1.0 หน่วย

|  |  |  |  |  |
| --- | --- | --- | --- | --- |
| เป้าหมายคุณภาพผู้เรียน | ตัวชี้วัดคุณภาพผู้เรียน | การวัดและประเมินผล | | ชิ้นงาน/ผลการเรียนรู้ |
| วิธีการ | เครื่องมือ |
| การสื่อสารและการนำเสนออย่างมีประสิทธิภาพ | 1.เรียบเรียงและถ่ายทอดความคิดอย่างสร้างสรรค์เป็นระบบ  2.นำเสนอในรูปแบบเดี่ยวหรือกลุ่ม เป็นภาษาไทยหรือภาษาอังกฤษ โดยใช้สื่อเทคโนโลยีที่หลากหลาย  3.เขียนรายงานการศึกษาเชิงวิชาการเป็นภาษาไทยความยาว 4,000 คำหรือภาษาอังกฤษ ความยาว 2,000 คำ โดยมีการอ้างอิงแหล่งความรู้ที่เชื่อถือได้ทั้งในและต่างประเทศ  4.เผยแพร่ผลงานสู่สาธารณะ และมีการวิพากษ์ สนทนาเกี่ยวกับผลงานผ่านสื่ออิเล็กทรอนิกส์ | 1.ตรวจผลการเขียนรายงานเชิงวิชาการของนักเรียน  2.สังเกตการพูด นำเสนองานของนักเรียน  3. ตรวจสอบการวิพากษ์ สนทนาเกี่ยวกับผลงานผ่านสื่ออิเล็กทรอนิกส์ | 1.แบบบันทึกการตรวจผลงานการเขียนรายงานเชิงวิชาการของนักเรียน  2.แบบบันทึกการสังเกต การนำเสนองานของนักเรียน  เกณฑ์การประเมิน  3.แบบบันทึกการวิพากษ์ สนทนาเกี่ยวกับผลงานผ่านสื่ออิเล็กทรอนิกส์ | 1.ผลงานการเขียนเชิงการวิชาการ  2.การนำเสนอผลงาน |

เกณฑ์การตัดสินผลการเรียน ตามระเบียบการวัดและประเมินผลโรงเรียนดัดดรุณี

1. เวลาการเข้าเรียน
2. ผลการประเมิน

บทบาทของผู้สอน

ผู้สอนจะเป็นผู้ที่มีบทบาทสำคัญในการเป็นผู้พัฒนาทักษะที่จำเป็นในการศึกษาด้วยตนเองให้แก่ผู้เรียน รวมทั้งเอื้ออำนวยการเรียนรู้

1.เปิดโอกาสให้ผู้เรียนปะทะสัมพันธ์กับประเด็นปัญหา ของสังคม ด้วยวิธีต่าง ๆ เพื่อให้สามารถเห็นบริบทของปัญหา และความรู้ที่จำเป็นในการแก้ปัญหารวมถึงช่องทางการนำความรู้ไปใช้ในการแก้ปัญหาอย่างชัดเจน

2.มีปฏิสัมพันธ์กับผู้เรียน แนะนำ ถามให้คิด เพื่อให้ผู้เรียนค้นพบหรือสร้างความรู้ความเข้าใจได้ด้วยตนเอง

3.สร้างแรงจูงใจใฝ่เรียนรู้ ช่วยให้ผู้เรียนคิดค้นต่อไปฝึกให้ผู้เรียนมีทักษะการทำงานกลุ่ม

4. เป็นผู้ชี้แนะ กระตุ้นให้ผู้เรียนคิดมากกว่าการบอดความรู้

5. ร่วมประเมินผู้เรียน ใช้คำถามกระตุ้นการสะท้อนคิด จัดบรรยากาศที่ผู้เรียนรู้สึกมั่นคงปลอดภัย ที่จะเรียนรู้และลงมือปฏิบัติ

บทบาทผู้เรียน

นักเรียนมีบทบาทสำคัญมากในการศึกษาค้นคว้าด้วยตนเอง เนื่องจากนักเรียนมีความเป็นเจ้าของการเรียนรู้และลงมือคิด ลงมือทำ จนสามารถนำเสนอและนำผลการศึกษาไปใช้ประโยชน์ นักเรียนจึงมีบทบาท

1.กำหนดจุดหมายและวางแผนตลอดแนวในการค้นคว้าแสวงหาความรู้

2.ฝึกฝนวิธีการเรียนรู้ด้วยตนเอง

3. กระตือรือร้นในการเรียนรู้ กล้าแสดงออก กล้านำเสนอความคิดอย่างสร้างสรรค์

4. สร้างปฏิสัมพันธ์ที่ดีระหว่างผู้เรียนด้วยกัน ผู้เรียนับผู้สอนร่วมแลกเปลี่ยนเรียนรู้ ยอมรับความคิดเห็นของผู้อื่นฝึกความเป็นผู้นำ ผู้ตามที่ดี

5. มีทักษะทางสังคม เคารพกติกาทางสังคม รับผิดชอบต่อส่วนรวม

6. พัฒนาความสามารถในการเชื่อมโยงความรู้เดิมเข้ากับความรู้ใหม่

7. พัฒนาทักษะการทำงานร่วมกันเป็นกลุ่ม

8. สร้างเจตคติที่ดีต่อการเรียนรู้ รักการอ่าน กล้าซักถาม

9. บันทึกความรู้อย่างเป็นระบบ สามารถนำความรู้สู่การปฏิบัติได้จริง